Peter de Villiers se dogter oorledeDe Villiers by sy dogter, Odille, in die hospitaal. Foto: Facebook Die voormalige Springbokafrigter Peter de Villiers se dogter het haar stryd teen kanker verloor. De Villiers en sy vrou, Theresa, is in rou gedompel nadat hul dogter Odille Monk Sondagoggend oorlede is. Die 28-jarige Monk het limfoonkanker in haar bors gehad. Daar is vroeër vanjaar berig dat De Villiers elkeen van sy dogter se chemoterapiesessies bygewoon het. Monk is in Desember verlede jaar met Scott Monk getroud. Huldeblyke stroom intussen in op De Villiers se Facebook-blad. De Villiers het in sy tyd die o. 21-IRR-Wêreldkampioenskap saam met die jong Bokkies gewen. Hy het die Springbokke tussen 2008 en 2011 afgerig en onder hom het Suid-Afrika in 2009 ŉ reeks teen die Britse en Ierse Leeus asook die Drienasiesreeks gewen. Die foto wat vroëer vanjaar op Facebook gedeel is, wys De Villiers wat een van sy dogter se chemoterapiesessies bywoon: